หุ้นใหญ่พยุง SET ปิดบวก 2 จุด คาดพรุ่งนี้บวกต่อ แนะลงทุนกลุ่มพลังงาน-โรงไฟฟ้า-นิคมอุตฯ
หุ้นใหญ่พยุง SET ปิดบวก 2 จุด คาดพรุ่งนี้บวกต่อ แนะลงทุนกลุ่มพลังงาน-โรงไฟฟ้า-นิคมอุตฯ โดยดัชนีปิดตลาดวันนี้ ที่ระดับ 1,673.43 จุด บวก 2.12 จุด หรือ 0.13% มูลค่าการซื้อขาย 4.75 หมื่นล้านบาท
24 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,673.43 จุด บวก 2.12 จุด หรือ 0.13% มูลค่าการซื้อขาย 4.75 หมื่นล้านบาท
10 หุ้นดันดัชนีวันนี้

ด้าน นายธีรวุฒิ กานต์นิภากุล ผู้อำนวยการอาวุโสฝ่าย Equity Derivative บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้แกว่งแคบ แม้ว่าปัจจัยจากต่างประเทศจะช่วยหนุน ทั้งเรื่องราคาน้ำมันที่ปรับตัวขึ้น และเศรษฐกิจของประเทศขนาดใหญ่ต่างฟื้นตัว แต่ตลาดฯก็ได้รับแรงกดดันจากปัจจัยการเมืองในประเทศ ซึ่งหากไม่มีเรื่องนี้ตลาดฯก็น่าจะปรับตัวขึ้นไปได้อีก โดยขณะนี้รอติดตามการประกาศผลการเลือกตั้งอย่างเป็นทางการในช่วงต้นเดือน พ.ค.นี้
ส่วนตลาดหุ้นในภูมิภาคเอเชียเคลื่อนไหวในแดนบวกกันเป็นส่วนใหญ่ ซึ่งช่วงนี้เป็นช่วงของการทยอยประกาศผลประกอบการของบริษัทจดทะเบียนในแต่ละตลาดฯ การเคลื่อนไหวจึงขึ้นอยู่กับการประกาศงบของบริษัทจดทะเบียนในแต่ละประเทศ แต่ราคาน้ำมันที่ยังเป็นบวกทำให้ภาพใหญ่ของทุกตลาดฯจะอยู่ในเกณฑ์ที่ดี
สำหรับแนวโน้มการลงทุนในวันพรุ่งนี้ (25 เม.ย.) นายธีรวุฒิ กล่าวว่า ตลาดฯคงจะเคลื่อนไหวแดนบวกในกรอบแคบ โดยมองแถว 1,685 จุด คงผ่านขึ้นไปได้ยาก เพราะอาจเผชิญแรงขายทำกำไรหลังจากปรับขึ้นมามากแล้ว
อย่างไรก็ดี นักลงทุนยังสามารถเลือกลงทุนหุ้นที่มีปัจจัยหนุน อย่างกลุ่มพลังงานที่มีราคาน้ำมันปรับขึ้นช่วยหนุน หุ้นที่ได้ประโยชน์จากมาตรการกระตุ้นเศรษฐกิจ รวมทั้งกลุ่มโรงไฟฟ้าแม้ว่าจะปรับขึ้นมาแล้วแต่ก็ยังพอเล่นเก็งกำไรได้ และกลุ่มนิคมอุตสาหกรรม ไม่ว่าใครจะมาเป็นรัฐบาลก็คงจะต้องเดินหน้าต่อโครงการ EEC
พร้อมให้แนวรับ 1,665 จุด ส่วนแนวต้าน 1,685-1,695 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 3,285.54 ล้านบาท ปิดที่ 49.50 บาท ราคาไม่เปลี่ยนแปลง
PTTGC มูลค่าการซื้อขาย 2,209.20 ล้านบาท ปิดที่ 69.75 บาท ลดลง 1 บาท
EA  มูลค่าการซื้อขาย 1,564.90 ล้านบาท ปิดที่ 53.75 บาท เพิ่มขึ้น 1 บาท
BDMS มูลค่าการซื้อขาย 1,490.73 ล้านบาท ปิดที่ 25.25 บาท เพิ่มขึ้น 0.25 บาท
PTTEP มูลค่าการซื้อขาย 1,392.51 ล้านบาท ปิดที่ 135 บาท ลดลง 1.50 บาท
 
ตลาดหุ้นเอเชีย
